Директорът на СЦДП разпореди пълна комплексна проверка на сечищата във вододайните зони на Габрово и Севлиево
[bookmark: _GoBack] Пълна комплексна проверка да бъде извършена във вододайните зони на Габрово и Севлиево, разпореди директорът на Северноцентралното държавно предприятие /СЦДП/ инж. Цветелин Миланов, по повод публикация за незаконни сечи там. 
Поредната проверка в упоменатите територии ще бъде извършена на терен и по документи, от специално назначена 7-членна комисия. Председател на екипа от проверяващи експерти е зам.-директорът на СЦДП инж. Тодор Бонев. 
Предмет на проверката е дисциплината на ползване на дървесина във вододайните зони, находящи се в държавни горски територии в обхвата на СЦДП. Ще бъдат проверявани всички предвидени и изведени сечища – вид сеч, интензитет, количество дървесина и площ. Ще се извърши обстойна проверка на терен на всички действащи и освидетелствани сечища от 2017 г. Ще се инспектира и състоянието на горските пътища. 
Крайният срок за извършване на проверката е 28 юли 2017г, а всички констатации на комисията ще бъдат обективирани в протокол.
В Северноцентралното държавно предприятие няма постъпили жалби или сигнали за нарушения.

